**26 MAI 2025**

**Comunicat de Presă**

**Luna mai - luna promovării economiei sociale.**

Luna mai este luna promovării economiei sociale şi este dedicată organizării unor evenimente și acţiuni de conștientizare a importanței dezvoltării acestui sector pentru întreaga societate, la nivel național.

Economia socială reprezintă ansamblul activităţilor private cu caracter economic şi social, servind interesul general, interesele unei colectivităţi şi/sau interesele personale nepatrimoniale, prin creşterea incluziunii sociale şi/sau furnizarea de bunuri, prestarea de servicii şi/sau execuţia de lucrări. Domeniul economiei sociale, stabilirea măsurilor de promovare şi de sprijinire a economiei sociale, precum și condiţiile de atestare a întreprinderilor sociale şi de certificare a întreprinderilor sociale de inserţie sunt reglementate de Legea nr. 219/2015 privind economia socială, cu modificările și completările ulterioare. Contribuind la dezvoltarea comunităţilor locale, economia socială are ca obiective consolidarea coeziunii economice şi sociale, ocuparea forţei de muncă și dezvoltarea serviciilor sociale.

**Rezultate obținute la nivelul judeţului Dolj în anul 2024*:***

* Sprijinirea unui numar de 40 elevi ai Scolii Gimnaziale ”Nicolae Romanescu ” din Craiova, proveniti din medii defavorizate, prin oferirea de pachete cu alimente, precum si carduri cadou pentru achizitionarea de articole de imbracaminte. Au fost acordate tichete educationale valorice pentru 3 copii care provin din familii cu situatie financiara precara.
* Impreuna cu Aociatia ”LANGDON DOWN OLTENIA ” a contribuit la integrarea sociala si educationala a persoanelor cu sindrom Down, a fost oferit suport psihologic si emotional, exercitii practice de stimulare cognitiva, ateliere recreative.
* Organizarea de cursuri pentru dezvoltarea competentelor TIC adresate tinerilor din mediul rural: o campanie de e-learning si o campanie de informare privind utilizarea internetului cu responsabilitate.
* Creare de noi locuri de munca adaptate persoanelor greu integrabile si asigurarea de servicii sociale pentru categorii defavorizate. Au fost angajati tineri Neets si someri aflati in evidenta A.J.O.F.M. Dolj.
* Activitate de promovare a alpinismului in scopul promovarii economiei sociale. A promovat escalada ca terapie pentru persoane vulnerabile in scopul reducerii excluziunii sociale si intarirea sanatatii mintale. Au fost sponsorizate evenimente pentru copii din Cluburile Sportive ”Climbing AKademos” si ”Pel Activities”.
* Au fost oferite servicii educative in cadrul unui program de tip after school pentru 18 de copii din municipiul Craiova cat si sprijinirea unei scoli din mediul rural pentru dotarea bibliotecii scolare.
* Au fost oferite 5 burse pentru elevii din grupul vulnerabil din mediul rural.
* A fost sprijinit Serviciul Social – Centrul de Plasament cu mancaruri preparate.
* Impreuna cu Fundatia ”Ania” au fost sprijinite familiile cu posibilitati financiare reduse din judetul Dolj.
* Prin colaborarea cu Asociatia de dezvoltare comunitara ”Alexandru cel Mare”-Malu Mare si Fundatia ”Adina Stiftelsen”-Simnicu de Sus au fost oferite sejururi cu autorulota: 11 nopti si 9 nopti de cazari individuale.
* Au fost sponsorizate evenimente pentru copii din Cluburile Sportive ”Climbing AKademos” si ”Pel Activities”.
* Au fost promovate valorile comunitare prin crearea de materiale foto-video pentru 4 povesti de succes. A fost consolidat sentimentul de apartenenta prin organizarea a doua ateliere comunitare si implicarea a peste 50 de membrii la 2 evenimente comune.
* 78 de persoane au participat la doua sesiuni de constientizare privind rolul educatiei financiare.
* Au fost organizate cursuri in domeniul IT : ”Securitate cibernetica in conditiile utilizarii aplicatiilor mobile” si ”Tehnologia cloud”. 24 de persoane au absolvit cursul ”Competente antreprenoriale”.
* Au fost realizate reportaje sociale privind singuratatea varstnicilor din satele doljene si filmarea vietii cotidiene din Comuna Belin din Transilvania, comunitate cu membrii preponderent de etnie roma.
* Oferirea de servicii de consultanta stomatologica pentru 15 elevi din cadrul Scolii Gimnaziale ”Eliza Opran” Isalnita. A fost asigurata finantarea pentru interventiile stomatologice pentru persoanele varstnice.
* Au fost realizate 5 excursii cu copii din mediul rural. S-au organizat pentru copii defavorizati din ”Scoala de Karate Traditional” ateliere de lucru la Moeciu de Sus, judetul Brasov.
* Furnizare servicii de consultanta si contabilitate, au incheiat acorduri cu unitati de invatamant superior pentru a facilita accesul de la scoala la viata activa. Studenti au efectuat stagii de practica in cadrul societatii.
* Au fost oferite servicii gratuite de igienizare in centre educationale, centre medicale si clinici medicale.
* Efectuarea de transport scolar pentru 15 copii de la scoala la locuinta si la diverse evenimente scolare.
* A fost incheiat un protocol de parteneriat cu „Scoala Gimnaziala Gheorghe Jienescu Rast” si au fost puse la dispozitia copiilor manuale.
* Prestare de lucrari de instalatii sanitare, de incalzire si de aer conditionat subventionate pentru 9 cazuri sociale din Craiova si Zona Metropolitana.
* Campanii de informare pentru copii privind alimentatia si risipa alimentara.
* Prestretare servicii gratuite de lucrari de reparatii pereti si aplicare strat lavabil sala de mese catre „Caminul de Persoane Varstnice Craiova” din strada Tabaci.

La nivelul Agenției Județene pentru Ocuparea Forței de Muncă Dolj sunt atestate, pană la această dată, un număr de 142 de întreprinderi sociale și 2 întreprinderi sociale de inserție. În anul 2024 au fost eliberate un număr de 3 atestate de întreprindere socială.

La această dată, în județul Dolj se află un număr de 46 de întreprinderi sociale cu atestat valabil şi nici o întreprindere socială de inserție cu marcă socială valabilă.

Agenţia Judeţeană pentru Ocuparea Forţei de Muncă Dolj